Majoittaja oli ystävällinen ja sijainti mulavan rauhallinen, hiukan kauempana baareja ja melua. Majoittumiseni aikana tuli kuitenkin sellaisia vastoinkäymisiä, etten valitettavasti voi antaa kovin hyvää arviota.
Ennen sisäänkirjautumista kesti hiukan aikaa, ennen kun sain vastausta, että minua ollaan varmasti vastassa. Olisin toivonut, että majoittaja olisi itse laittanut viestiä check-inistä ja minne saapua, ettei minun olisi itse tarvinnut varmistella. Loppujen lopuksi check-in meni hyvin ja asunto näytti samalta kuin kuvissa.
Illalla kuitenkin alkoi vastoinkäymiset. Saavuin rakennuksen ulko-ovelle 1 yöllä illanistujaisten jälkeen, ja huomasin etten pääse sisään ulko-ovesta. Laitoin viestiä majoittajalle ja hän sanoi että ulko-oveen tarvitsee avainkortin. Tätä ei oltu minulle infottu! Majoittaja olisi varmasti järjestänyt oven avauksen, mutta onneksi joku muu asukas kuuli ääneni ulkoa ja tuli avaamaan oven ja pääsin nukkumaan.
Lisää vastoinkäymisiä: oli todella kuuma päivä ja halusin mennä suihkuun ennen kun menen nukkumaan, mutta kylpyhuoneessa selvisi, ettei suihku toimi laisinkaan! Yritin selittää tätä majoittajalle, mutta en tiedä ymmärsikö hän tilanteen vakavuutta. Selitin vielä aamulla asiaa ja kysyin aikovatko korjata suihkua, ja hän sanoi että selvittävät asiaa. Ehkäpä kielimuuri oli ongelma tässä asiassa, eikä hän ymmärtänyt ettei vettä tullut ollenkaan suihkusta. Onneksi törmäsin majoittajaan päivällä, ja pyysin hänet katsomaan suihkua. Hänen isänsä korjasi sen ja suihku toimi tämän jälkeen. Puolet majoittumisestani kuitenkin jouduin olemaan ilman suihkua…
Myöskään wifiä en saanut toiminaan kuin vasta toisenä päivänä, kun majoittaja antoi minulle toimivan wifin. Lisäksi ilmastointilaite sammui ensimmäisenä päivänä enkä saanut sitä toiminaan oikein, joten huoneessa oli super kuuma. Toisenä päivänä, suihkun korjaamisen yhteydessä, majoittajan isä laittoi onneksi ilmastoinnin toimimaan.
Eli pähkinänkuoressa: paljon oli vastoinkäymisiä, joista tuli todella turhautunut olo ja harkitsin jo majoituksen vaihtamista, mutta onneksi kaikki asiat korjattiin ja ratkaistiin, joten loppuaika meni ihan hyvin. Majoittaja ja hänen isä olivat mukavia ja viesteihini onneksi vastattiin nopeasti.